Diari Oficial de la Generalitat Valenciana


Sumari del DOGV 4957, del 02-03-2005 (2005/2119)

ORDRE de 7 de febrer de 2005 de la Conselleria d'Economia, Hisenda i Ocupació, per la qual es regula l'aplicació del programa Eurodyssée en la Comunitat Valenciana.
--------------------------------------------------------------------------------------------------------------------------------------------------------------------

### Dades del document

Número de DOGV
:   4957

Data del DOGV
:   02-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2119


Data del document
:   07-02-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * treballador jove
    * pràctiques de formació
    * ajuda a l'ocupació
    * inserció professional
    * suport econòmic
    * jove
    * legislació

ORDRE de 7 de febrer de 2005 de la Conselleria d'Economia, Hisenda i Ocupació, per la qual es regula l'aplicació del programa Eurodyssée en la Comunitat Valenciana. [2005/X2119]
  
La Generalitat Valenciana, a través de la Conselleria d'Economia, Hisenda i Ocupació, participa anualment en el desenvolupament del programa Eurodyssée, creat en l'any 1985 per l'Assemblea de Regions d'Europa.
  
El programa Eurodyssée permet establir intercanvis entre joves treballadors de les regions d'Europa que hi participen, que els possibiliten beneficiar-se d'una formació lingüística i d'un període de pràctiques en una empresa estrangera. Les distintes regions assumixen la responsabilitat de gestionar el programa, i basant-se en això realitzen la selecció dels candidats, s'encarreguen d'enviar-los i acollir-los, i gestionen les ofertes de períodes de pràctiques.
  
La Generalitat Valenciana, a través de la seua participació en el programa, pretén donar suport a la promoció i formació laboral dels joves valencianes, facilitant-los per a això l'accés a una experiència d'intercanvi internacional. D'altra banda, i en aplicació del principi de reciprocitat, establit per l'Assemblea de Regions d'Europa per a l'aplicació del programa Eurodyssée, la Comunitat Valenciana, per a poder enviar joves valencians a l'estranger, es compromet a rebre i facilitar estades a joves que provenen d'altres regions.
  
Constatant la importància que revestix esta iniciativa per a la formació i inserció professional dels joves, la promoció del regionalisme i d'una consciència europea, i el foment de la internacionalització de les empreses, la present ordre té per objecte regular un règim d'ajudes, a les quals es puguen acollir les entitats i empreses de la Comunitat Valenciana que oferisquen períodes de pràctiques als participants estrangers del programa. En el cas de joves comunitaris, estes ajudes estaran cofinançades pel Fons Social Europeu, en el marc del Programa Operatiu Integrat de la Comunitat Valenciana 2000-2006. Al mateix temps es pretén establir els criteris i les regles bàsiques que permeten la selecció dels joves treballadores residents en la Comunitat Valenciana que vulguen accedir al programa d'intercanvis.
  
Així mateix, l'entrada en vigor de la Llei 38/2003, de 17 de novembre, General de Subvencions, requerix l'adaptació de l'articulat de la present ordre a esta, a fi de tindre en compte els instruments i els procediments que asseguren una adequada gestió i un eficaç control de les subvencions. Per tot això, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Capítol I
  
Acollida de joves treballadors
  
Secció primera
  
Disposicions comunes
  
Article 1. Objecte i àmbit
  
1. Constituïx l'objecte de la present ordre l'establiment del règim de concessió d'ajudes destinades a la realització d'intercanvis de perfeccionament, entre joves treballadors europeus, d'edat compresa entre els 18 i els 30 anys, de les regions europees adherides al programa Eurodyssée de l'Assemblea de Regions d'Europa, a fi de facilitar als participants una experiència laboral en l'estranger, i al mateix temps el perfeccionament d'una altra llengua, tot això dins del marc del programa Eurodyssée, aprovat per l'Assemblea de Regions d'Europa.
  
2. El règim d'ajudes serà d'aplicació tal i com es determina en els articles següents.
  
Article 2. Accions a les quals cal donar suport
  
1. Les ajudes establides aniran destinades a subvencionar la contractació i/o estades formatives dels participants estrangers en el programa Eurodyssée, en els termes previstos en les seccions segona i tercera del present capítol.
  
Article 3. Beneficiaris de les ajudes
  
1. Podran ser beneficiàries d'estes ajudes aquelles entitats públiques i privades de la Comunitat Valenciana que, comptant amb una estructura organitzativa i mitjans suficients, proporcionen un lloc de treball o estada formativa als participants estrangers en el programa.
  
2. Les institucions, entitats i empreses que vulguen concórrer a les ajudes que per la present ordre es regulen, hauran de complir els requisits següents:
  
a) El centre de treball concret on el candidat exercisca la seua labor professional haurà d'estar radicat en la Comunitat Valenciana.
  
b) Estar legalment constituïdes i inscrites en el registre corresponent, si és el cas.
  
c) Acreditar, abans que acabe el termini de presentació de sol·licituds previst en esta convocatòria, estar al corrent de les seues obligacions tributàries i amb la Seguretat Social, en els termes establits per l'Ordre de 30 de maig de 1996 de la Conselleria d'Economia i Hisenda. En el cas que s'aporte únicament sol·licitud de certificació a l'òrgan corresponent, l'original de la certificació haurà d'incorporar-se a l'expedient abans de l'acabament del termini establit en l'article vuité.
  
Article 4. Curs d'idioma, manutenció i allotjament
  
1. Els treballadors estrangers que accedisquen a un període de pràctiques professionals en la Comunitat Valenciana, realitzaran amb caràcter previ un curs intensiu de perfeccionament de l'idioma espanyol, així com activitats d'immersió cultural. El cost del curs, així com les despeses de manutenció i allotjament durant la seua realització, seran finançats íntegrament per la Generalitat Valenciana.
  
2. Els participants estrangers en el programa assumiran els costos del viatge d'anada i tornada des de la seua regió d'origen a la Comunitat Valenciana, així com les despeses de manutenció i allotjament durant la duració de la pràctica laboral.
  
Article 5. Fluxos d'arribada de joves estrangers a la Comunitat Valenciana
  
La Comunitat Valenciana, sempre que això siga possible, preveu per a l'execució del programa Eurodyssée establir cada any dos fluxos d'arribada de joves estrangers a la nostra Comunitat, que tindran com a dates aproximades d'inici els mesos de maig o octubre. La duració de l'estada estarà compresa entre tres i cinc mesos per als joves del primer flux i entre tres i sis mesos per als del segon flux.
  
No obstant això, el termini per a la presentació de sol·licituds per part de les empreses valencianes sol·licitants serà comú per a ambdós fluxos. La Conselleria d'Economia, Hisenda i Ocupació es reserva el dret d'admetre sol·licituds fora d'este termini en el cas que el programa així ho requerisca, per falta de sol·licituds o existència de joves candidats sense plaça. El termini màxim per a tramitar estes sol·licituds serà de tres mesos comptats des de la data en què hagen tingut entrada en el registre.
  
Article 6. Sol·licituds, documentació i termini
  
1. Les sol·licituds es presentaran en el model que es facilitarà en el Servici del Fons Social Europeu o en els PROP, en qualsevol dels registres recollits en l'article 38.4 de la Llei 30/1992, de 26 de novembre, modificada per la Llei 4/1999 de Règim Jurídic de les Administracions Públiques i del Procediment Administratiu Comú, dirigides a la Conselleria d'Economia, Hisenda i Ocupació, adjuntant la documentació que a continuació es detalla seguint, si és el cas, els models que es faciliten:
  
a) Documentació acreditativa de la vàlida constitució i inscripció registral de l'entitat i de la representació que té la persona que compareix com a sol·licitant.
  
b) Acreditació d'estar al corrent en l'activitat i en les obligacions tributàries estatals, autonòmiques i locals i en les cotitzacions a la Seguretat Social, segons els termes previstos en l'article 3.2.c).
  
c) Targeta d'identificació fiscal
  
d) Dades de domiciliació bancària segons el model que es facilitarà a l'efecte (fitxa de manteniment de tercers).
  
e) Informes adjunts a la sol·licitud on s'assenyalarà per a cada lloc de treball o pràctica formativa oferida, les funcions, la categoria professional, el perfil requerit del candidat, i pressupost detallat on es farà constar el salari o beca mensual brut que ha de percebre el jove, tot això segons els models que es faciliten.
  
f) Declaració jurada del representant de l'entitat on es faça constar que l'entitat o empresa no és beneficiària de cap altra ajuda o subvenció de caràcter públic o privat en relació amb els mateixos llocs de treball oferits.
  
g) Declaració del representant legal de l'entitat on es faça constar les ajudes sotmeses al règim de minimis rebudes en els últims tres anys, d'acord amb el Reglament CE núm. 69/2001 de la Comissió Europea de 12 de gener segons model.
  
2. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no duga adjunta la documentació que d'acord amb esta ordre resulte exigible, es requerirà l'interessat perquè en el termini de 10 dies a partir de l'endemà de la recepció de la notificació, esmene la falta o adjunte els documents preceptius, amb la indicació que, si no ho fa així, se'l considerarà per desistit de la seua petició i s'arxivarà sense més tràmit.
  
Article 7 Criteris d'avaluació de les sol·licituds
  
1. Es constituirà una Comissió de Valoració de les sol·licituds que estarà formada per tres membres amb la composició següent: cap de l'Àrea d'Economia i Fons Comunitaris, cap de Servici del Fons Social Europeu i un tècnic del Fons Social Europeu.
  
Esta comissió preavaluarà les sol·licituds tenint en compte les condicions de priorització següents:
  
- L'existència de candidats idonis per als llocs oferits
  
- Grau d'interés de la pràctica formativa
  
- Funciones a desenvolupar
  
- Desenvolupament de pràctiques Eurodyssée anteriors si n'hi ha
  
- Implicació de l'empresa en el seguiment i autorització del jove
  
- Recerca d'allotjament prop del centre de treball
  
- Adjudicació d'un plus de transport al jove per a desplaçar-se al lloc de treball
  
Després d'esta valoració, s'emetrà una relació d'empreses preseleccionades.
  
2. Posteriorment, s'enviarà a les entitats i empreses preseleccionades les ofertes enviades per les distintes regions europees per a les places oferides, a fi que estes accepten provisionalment el candidat més adequat. Per a això podran realitzar una entrevista telefònica o aquells mitjans que consideren necessaris per a comprovar el nivell d'idioma i les informacions aportades pels candidats.
  
3. Finalment, la Comissió de Valoració alçarà acta en la qual es determinarà la proposta de resolucions definitives, així com l'import de l'ajuda que individualment s'ha assignat a cada una, i l'acceptació provisional del candidat per part de l'empresa es convertirà en el seu compromís definitiu.
  
Article 8. Resolució de concessió de les ajudes
  
1. La Conselleria d'Economia, Hisenda i Ocupació, podrà demanar al sol·licitant l'aportació addicional d'altres documents o dades complementàries que estime necessàries per a resoldre sobre la sol·licitud presentada.
  
2. La competència per a la concessió o denegació de les ajudes recollides en la present ordre, correspon a la directora general d'Economia, per delegació del conseller d'Economia, Hisenda i Ocupació d'acord amb l'article 13 de la Llei 30/1992, de Règim Jurídic de les Administracions Públiques i Procediment Administratiu Comú.
  
3. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificat per la Llei 4/1999 de 13 de gener i haurà de fixar expressament la quantia de l'ajuda.
  
4. El termini màxim per a tramitar i resoldre els expedients, comptat des de l'acabament del termini de presentació d'instàncies, serà de sis mesos. Una vegada transcorregut el termini sense que haja recaigut resolució, s'entendrà desestimada la sol·licitud de concessió de l'ajuda per silenci administratiu en els termes previstos en l'article 43 de la Llei 30/1992 de 26 de novembre, modificat per la Llei 4/1999 de 13 de gener; i això sense perjudici que subsistisca l'obligació legal de resoldre sobre la petició formulada.
  
5. Les resolucions a què fan referència els paràgrafs anteriors esgoten la via administrativa i contra elles es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de 2 mesos comptat des de la notificació de la resolució corresponent, d'acord amb el que disposa l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. I això sense perjudici del que disposen els articles 116 i 117 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercir-hi, si es el cas, qualsevol altre que estimen procedent.
  
Davant la desestimació per silenci administratiu es podrà interposar contra l'acte presumpte idèntic recurs, en el termini de 6 mesos comptat des que haja acabat el termini per a dictar i notificar la resolució expressa que es menciona en l'apartat 5 del present article, tot això d'acord amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa i sense perjudici del que disposen els articles 116 i 117, abans mencionats.
  
Article 9.Obligacions del beneficiari
  
Són obligacions de l'entitat beneficiària, a més de l'aportació de la documentació requerida en la sol·licitud:
  
a) Seleccionar els candidats d'entre els joves preseleccionats per la Conselleria d'Economia, Hisenda i Ocupació, en un termini màxim de 3 dies des de la tramesa per fax de les candidatures.
  
b) Acreditar davant l'entitat concedent el compliment dels requisits i de les condicions que determine la concessió de l'ajuda, contractar els joves durant el període previst i comunicar les baixes que es produïsquen. Així mateix, l'entitat beneficiària es compromet a informar al Servici del Fons Social Europeu de qualsevol incidència que tinga lloc durant l'activitat laboral del jove tan prompte com siga possible.
  
En el cas que la contractació no es faça efectiva per causes imputables a l'empresa, esta estarà obligada a indemnitzar el jove en la quantia necessària per a costejar la seua tornada a la regió d'origen en vol regular classe turista; en el cas d'incompliment, no podrà participar en el programa Eurodyssée durant les dues anualitats següents.
  
c) Com a mesura de control s'haurà de presentar davant l'òrgan gestor a l'acabament del contracte, un informe final respecte al desenvolupament de les accions subvencionables, així com els documents acreditatius dels pagaments mensuals al jove seleccionat, i si és el cas, els documents que acrediten els ingressos en l'Agència Tributària per les retencions fiscals que corresponguen i butlletins de cotització a la Seguretat Social, de les persones contractades.
  
d) Sotmetre's a les accions de control financer que corresponguen d'acord amb el que estableix l'article 81 i concordants de la Llei General Pressupostària, així com en cas de cofinançament a través del FSE, als controls que pertoquen segons la normativa comunitària.
  
e) En el supòsit d'ajudes cofinançades pel FSE els beneficiaris estaran obligats al compliment de les disposicions d'informació i publicitat establides en les disposicions comunitàries.
  
Article 10. Minoració i resolució de les ajudes concedides
  
1. L'incompliment de les obligacions, condicions i terminis establits en la present ordre i en la resolució i la concessió després de la presentació de la sol·licitud d'altres ajudes per al mateix objecte, podrà donar lloc a la minoració de la subvenció concedida.
  
2. L'incompliment pel beneficiari de qualsevol dels requisits, condicions i altres circumstàncies que van donar lloc a l'atorgament de la subvenció, la variació de la finalitat de l'actuació o la falta d'acreditació d'esta, donarà lloc a la incoació, per l'òrgan competent per a la concessió de les ajudes, de l'expedient corresponent que podrà acabar, si és el cas, amb la revocació de la subvenció concedida i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà el dret de l'interessat a l'audiència.
  
Secció segona
  
Disposicions específiques per a la contractació de joves
  
amb nacionalitat de països de la UE i d'aquells països
  
per als quals la legislació espanyola permet la contractació sense un permís de treball
  
Article 11. Acciones a les quals cal donar suport
  
1. Les ajudes establides es destinaran als contractes de treball que es formalitzen amb els participants estrangers amb nacionalitat d'un estat membre de la Unió Europea i aquells procedents de països per als quals la legislació espanyola permet la contractació sense un permís de treball. Estos contractes hauran de tindre una duració de tres a cinc mesos per als joves del primer flux i de tres a sis mesos per als del segon flux.
  
2. La quantia de la subvenció serà de 1.412,37 euros mensuals per lloc de treball oferit, a la qual s'incorporarà una aportació de l'empresa de 114,19 euros mensuals, la totalitat de l'ajuda concedida s'haurà d'afectar a sufragar els costos laborals (salari, sense inclusió d'hores extraordinàries, i Seguretat Social) de les persones contractades.
  
3. En el cas que, atenent cada modalitat de contractació, el cost salarial mensual siga superior als 1.526,57 euros resultants, correspondrà a l'empresa o entitat beneficiària aportar la diferència.
  
4. En el cas de joves comunitaris, les ajudes descrites podran comptar amb finançament del Fons Social Europeu, en este cas seran d'aplicació les disposicions que regulen este fons estructural.
  
Article 12. Liquidació de les ajudes
  
Les ajudes que es concedisquen a les entitats que oferisquen llocs de treball que tenen per objecte la contractació dels joves estrangers amb nacionalitat d'un estat membre de la Unió Europea i aquells procedents de països per als quals la legislació espanyola permet la contractació sense un permís de treball, es pagaran amb la presentació prèvia del contracte de treball i alta en el règim de la Seguretat Social que corresponga, en tot cas, abans de transcorregut un mes des de la firma del contracte esmentat. No obstant això, en el supòsit que la vigència del contracte de treball se suspenga abans del seu acabament, es tindrà en compte el que disposa l'article 10 de la present ordre.
  
Article 13
  
En allò no previst específicament en esta secció seran d'aplicació les normes generals establides en la secció precedent.
  
Secció tercera
  
Disposicions específiques relatives a les estades formatives
  
de joves en els quals no concorren les circumstàncies
  
previstes en la secció segona
  
Article 14
  
1. Podran concedir-se ajudes per a estades formatives en institucions, entitats o empreses de la Comunitat Valenciana, de joves participants en el programa en els quals no concorren les circumstàncies previstes en la secció segona. Esta estada formativa no suposarà cap vinculació laboral entre el jove participant i l'entitat i la seua duració no podrà ser superior a tres mesos. La quantia de la subvenció es calcularà a raó de 1.412,37 euros per cada mes de duració de l'estada formativa, a la qual s'incorporarà una aportació de l'entitat beneficiària d'un mínim de 114,19 euros mensuals, la totalitat de l'ajuda s'haurà d'afectar a sufragar la beca de l'estada formativa. Serà a compte del becari la cobertura de l'assistència sanitària per malaltia comuna, a través de la subscripció de la pòlissa d'assegurança oportuna.
  
2. Podran ser beneficiàries d'estes ajudes les entitats públiques o privades que, complint els requisits establits en l'article 3, oferisquen als joves participants en el programa en els quals no concorren les circumstàncies previstes en la secció segona, la realització d'una estada formativa.
  
3. El pagament de l'ajuda es realitzarà amb la presentació prèvia de la documentació que acredite el compromís adquirit entre l'entitat oferent de l'estada formativa i el jove participant, on consten les dades i la firma d'este i del representant legal de l'empresa, així com l'inici d'esta. Constituirà obligació de l'entitat beneficiària, com a mesura de control, la presentació a l'acabament de l'estada formativa d'un informe respecte al desenvolupament de l'estada, acompanyat dels justificants del pagament al jove participant de les beques mensuals totals.
  
4. En allò no previst específicament en esta secció seran d'aplicació les normes generals establides en la secció 1ª del present capítol.
  
Capítol II
  
Enviament de joves treballadors
  
Article 15. Requisits dels participants
  
Podran participar en el programa d'intercanvi, als efectes d'accedir a una estada de perfeccionament professional en l'estranger, aquelles persones residents en la Comunitat Valenciana que reunisquen els requisits següents:
  
a) Tindre una edat compresa entre els 18 i 30 anys.
  
b) Posseir un coneixement suficient de l'idioma del país d'acollida.
  
c) Posseir una qualificació professional.
  
d) Estar inscrit com a sol·licitant d'ocupació.
  
Article 16. Sol·licituds, documentació i termini
  
1. Les sol·licituds de participació en el programa podran ser presentades en qualsevol moment de l'any i caducaran en el transcurs d'un any natural des de la data de la seua presentació
  
2. Les sol·licituds s'hauran d'ajustar al model que facilitarà el Servici del Fons Social Europeu o els PROP, i es presentaran en qualsevol dels registres recollits en l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999 de 13 de gener, junt amb la documentació següent:
  
a) Documentació acreditativa de la titulació professional, i/o experiència professional.
  
b) Certificació acreditativa d'inscripció com a sol·licitant d'ocupació en l'INEM.
  
c) Currículum vitae.
  
d) Fotocòpia del document nacional d'identitat.
  
e) Una fotografia tipus carnet.
  
f) Certificat empadronament.
  
3. Les sol·licituds presentades s'integraran en una borsa de candidats que la Comunitat Valenciana oferirà a les diferents regions en funció de les ofertes de treball rebudes concordes a la qualificació del sol·licitant i sense perjudici de la selecció final per part de les regions corresponents, sempre que es mantinguen les condicions necessàries per a ser beneficiari del programa durant el procés de selecció. La Conselleria d'Economia, Hisenda i Ocupació podrà sol·licitar dels candidats l'acreditació o ampliació de les informacions que continga la sol·licitud de participació.
  
4. Una vegada oferides places per part d'altres regions, la Conselleria d'Economia, Hisenda i Ocupació convocarà els candidats amb el perfil adequat per a omplir el document de candidatura oficial i realitzar una entrevista personal.
  
Article 17. Normativa aplicable
  
En les estades en l'estranger dels candidats residents en la Comunitat Valenciana, serà d'aplicació la normativa laboral o educativa del país de destinació.
  
Article 18.Obligacions dels candidats
  
Constituirà obligació dels candidats facilitar la documentació que els siga requerida per part de la Conselleria d'Economia, Hisenda i Ocupació així com de la regió d'acollida o empresa receptora.
  
La subscripció del document de candidatura oficial en resposta a una oferta determinada, obliga el candidat, en cas de ser seleccionat, a realitzar la pràctica llevat de força major degudament justificada. La renúncia injustificada a la realització de la pràctica, suposarà la baixa definitiva en el programa i l'impossibilitarà a participar en qualsevol convocatòria futura.
  
Els candidats finalment seleccionats tindran les obligacions següents:
  
a) Acceptació expressa de les condicions del lloc de treball oferit.
  
b) Realització d'un informe a l'acabament de l'estada.
  
c) Assumir els costos del viatge d'anada i tornada fins a la regió d'acollida.
  
Article 19
  
A l'acabament de la pràctica, la Conselleria d'Economia, Hisenda i Ocupació emetrà un diploma acredidatiu d'esta, sempre que s'haja realitzat dins dels paràmetres que establixen el programa Eurodyssée i la present ordre i el candidat aporte l'informe de l'acabament de l'estada.
  
Capítol III
  
Apadrinament de noves regions
  
Article 20
  
1. D'acord amb el reglament de funcionament del programa Eurodyssée, la Comunitat Valenciana podrà apadrinar una o diverses regions que vulguen incorporar-s'hi i que hagen sol·licitat oficialment ser apadrinades.
  
2. El període d'apadrinament tindrà una duració màxima de dos anys.
  
3. Les condicions en què es produiran els intercanvis durant el període d'apadrinament s'establiran en el conveni bilateral que es formalitze entre la Comunitat Valenciana i la regió apadrinada. Si les circumstàncies així ho obliguen, la Generalitat Valenciana, durant eixe període, podrà assumir els costos que genere l'estada dels joves valencians en la regió apadrinada calculant el cost mensual que s'ha de pagar als joves seleccionats en funció del nivell de vida de la regió d'acollida.
  
DISPOSICIONS ADDICIONALS
  
Primera
  
1. En el supòsit que els documents que ha de dur adjunts la sol·licitud de concessió de les ajudes ja es troben en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència on foren presentats o, si és el cas, emesos, i que no hagen transcorregut més de cinc anys des de l'acabament del procediment al qual corresponguen.
  
2. En els supòsits d'impossibilitat material d'obtenir el document, l'òrgan competent podrà requerir al sol·licitant la seua presentació o l'acreditació per altres mitjans dels requisits a què fa referència el document.
  
Segona
  
El termini de presentació de sol·licituds serà d'un mes des de l'endemà de la publicació de l'ordre de convocatòria en el Diari Oficial de la Generalitat Valenciana.
  
DISPOSICIÓ DEROGATÒRIA
  
Queden derogades les ordres següents que regulaven el programa Eurodyssée:
  
- Ordre de 30 de març de 2004 de la Conselleria d'Economia, Hisenda i Ocupació.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 de febrer de 2005
  
El conseller d'Economia, Hisenda i Ocupació,
  
GERARDO CAMPS DEVESA